《过卧龙先生幽居》
宋代·李新

手调鼎剂作清凉，不秘千金肘后方。
閒数岭云松自翠，卧听梅后药初香。
三山梦断黄粱熟，一迳莓封白日长。
我欲从公结幽隐，不干泉石解膏肓。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。